Syurga Nur

Syurga Nur ialah sebuah siri drama televisyen Malaysia 2015 arahan Azman "Jinggo" Yahya, dibintangi oleh Janna Nick, Amar Asyraf dan Azrel Ismail. Ia disiarkan di TV3 menerusi Slot Akasia dengan tayangan perdananya bermula pada 1 Julai 2015 dan berakhir pada 18 Ogos 2015.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Nur (Janna Nick) yang kehilangan ibu bapanya akibat dibunuh oleh perompak. Sejak itu, Nur dibesarkan oleh makciknya, Alin (Raja Ilya) yang sering menderanya. Nur melarikan diri dari rumah dan berjumpa dengan Dr. Sarina (Sheila Rusly) yang menyayanginya seperti anak kandungnya. Sarina mempunyai dua orang anak lelaki, Kamil (Amar Asyraf) dan Adib (Erwin Dawson) yang tidak menyenangi kehadiran Nur dalam keluarga mereka.

Selepas 9 tahun, Nur menjadi usahawan berjaya dan berjumpa semula dengan mak ciknya. Kamil mempunyai perasaan terhadap Nur tetapi dia tidak berani untuk meluahkan isi hatinya. Nur juga mula berasa Kamil menyimpan perasaan terhadapnya bila lelaki itu menolak untuk dijodohkan dengan Siti.

Adakah Nur akan melarikan diri sekali lagi? Apakah Kamil akan melepaskan Nur?

Pelakon

Pelakon utama
 Janna Nick sebagai Nur Jannah/Nur Fatihah Nik Safuan
 Amar Asyraf sebagai Kamil
 Azrel Ismail sebagai Dr. Haris

Pelakon pembantu
 Sheila Rusly sebagai Dr. Sarina 
 Raja Ilya sebagai Alin
 Dayana Roza sebagai Siti
 Erwin Dawson sebagai Adib
 Ammar Alfian sebagai Nik Safuan
 Elin Sharliza sebagai Alia
 Khairil Anwar Aman sebagai Dato' Johar 
 Anne Abdullah sebagai Datin Mariam
 Shajiry sebagai Said
 Aidil Alias sebagai Ustaz Azim
 Yaya Zahir sebagai Emma

Pelakon kanak-kanak
 Mysarra Syahfiedzrien sebagai Nur (kanak-kanak)
 Allif Ikqmal sebagai Kamil (kanak-kanak)

Rujukan

Drama Melayu 2015
Rancangan TV3